Forum Nuus - AfriForum
Forum Nuus is AfriForum se digitale nuusplatform waar daar hoofsaaklik oor nuusgebeure, veldtogte, projekte en kwessies berig word wat die burgerregteorganisasie op een of ander wyse direk raak of waaroor ons 'n opinie huldig. Forum Nuus is ook die platform waar AfriForum se nuusvideo's gedeel en nuuskommentaar geplaas word.
Dit was nog 'n besige week in AfriForum-geledere met baie bedrywighede by die onderskeie takke en twee reuseoorwinnings vir die…
Lees meer Forum Nuus: Die week se Blitsflits
Lees meer Laat Jan van Riebeeck jou skryfvermoë vlerke gee
Deur Ilze Nieuwoudt en Jhua-Nine Wyrley-Birch Suid-Afrika het vanaf 1963 tot 1994 oor een van die doeltreffendste en mees professionele…
Lees meer Nuwe boek vertel oor ware verhale van Suid-Afrikaanse spioene
Dit is weer daardie tyd van die jaar en nie veel het verander wat betref veiligheid in Suid-Afrika nie, in…
Lees meer Paraatheid is die wagwoord dié feesseisoen
Lees meer Kom doen jou Kersinkopies by die Doornkloof-gemeenskapsmark
Lees meer AfriForum-lede ingeënt, maar sertifikate veroorsaak probleme
Kyk: Geluk Pretoria! Stad vier vandag 166 jaar
Deur Alet Rademeyer Pretoria, oftewel die administratiewe hoofstad van die land of in die volksmond ook die immergewilde Jakarandastad, is…
Lees meer Kyk: Geluk Pretoria! Stad vier vandag 166 jaar
Forum Nuus: Nuwe kompetisie vier jonges se kreatiwiteit
Jong kunstenaartjies van regoor die land se kunswerke pronk tans by die Prag en Praal Kunskraal by AfriForum Teater as deel van AfriForum Sakenetwerk se Skolekuns-kompetisie. Dié kompetisie gee vir kinders tussen die ouderdom van 6 en 18 jaar oud die geleentheid om hul kunswerke uit te stal én te verkoop. 'n Paneel van professionele kunstenaars en kenners het ook die beste kunswerke by dié uitstalling uitgewys en die wenners stap met groot kontantpryse weg.
Forum Nuus: AfriForum leer Brakpan-kinders van noodhulp
AfriForum se Brakpan-tak het onlangs 'n noodhulpkursus as deel van hul #FakkelPleister-projek aan die leerlingraad van die Laerskool Dalview aangebied. Kinders is basiese noodhulpmetodes geleer wat hulle in staat sal stel om hul maats tydens 'n noodsituasie te help. "Die projek sal by 11 laerskole en drie hoërskole in die dorp aangebied word," sê Gerhard Cilliers, takvoorsitter. "Ons wil hiermee 'n bewustheid vir gemeenskapsgesondheid ontwikkel."
Toe en nou: Bethal-tak se groentetuin voorsien kilogramme kos aan gemeenskap
Ondanks verskeie terugslae het AfriForum se Bethal-tak 'n groentetuinprojek in 'n jaar en 'n half van stapel gestuur wat gemeenskapslede op 'n volhoubare wyse help voed. In die laaste twee maande het dié groentetuin meer as 600 kilogram spinasie opgelewer, wat aan plekke soos die Bethal-sopkombuis geskenk word. Die tak het ook gróót planne om hul tuin verder uit te bou.
*Om 'n bydrae aan die sopkombuis te lewer, skakel Lettie Olivier by 017 647 3144.
Forum Nuus: Meer as 3 000 km vir plaasaanvalle en -moorde tydens #HardloopVirHoop afgelê
Meer as 400 mense het die afgelope naweek kom #HardloopVirHoop by die Voortrekkermonument in Pretoria ten bate van die AfriForum Trauma-eenheid se slagofferondersteuningsfonds. Dié eenheid lewer 'n baie unieke, persoonlike diens aan slagoffers van geweldmisdaad, veral slagoffers van plaasaanvalle. Die ultramarathonatleet, Bennie Roux, het ander langasems ook uitgedaag om aan 'n VAT5-kompetisie deel te neem waartydens spanne van vyf die 5 km-roete soveel kere moontlik moes aandurf.
Forum Nuus: AfriForum stel verslag oor burgerlike verset bekend
Die burgerregteorganisasie AfriForum en sy geaffilieerde ideesentrum Opinor het vandag 'n verslag bekendgestel wat poog om 'n verstaanbare raamwerk, beide teoreties en prakties, te verskaf vir die aanpak van 'n burgerlikeversetveldtog. Hierdie verslag maak ook gebruik van internasionale kenners en is spesifiek tot die Suid-Afrikaanse politieke konteks geskryf. Lees die volledige verslag hier https://afriforum.co.za/wp-content/uploads/2021/11/Disobeying-the-state-Robert-Duigan.pdf.
Forum Nuus: AfriForum se George-tak #VegEnBou vir sy gemeenskap
Hoewel AfriForum se takke in die Wes-Kaap nie dieselfde diensleweringsprobleme as die res van die land het nie, is dit vir die burgerregte-organisasie steeds belangrik om die gemeenskap op ander maniere te dien en ook seker te maak dat dié provinsie se owerhede aanhou om sy pligte na te kom. Die tak in George het daarom tydens sy #VegEnBou-week onder meer 'n praatjie oor selfdood by Hoërskool Oudtshoorn aangebied, 'n goedvoelaksie by JJ Watson Huis vir bejaardes gehou en ook 'n groot gemeenskapsvergadering met verskillende veiligheidsrolspelers in dié stad aangebied.
Forum Nuus: Vroue stap met louere weg in entrepreneurskompetisie
Die dames het skoonskip gemaak by AfriForum se Entrepreneur van die Jaar-kompetisie vir 2021. Tydens dié spoggerige geleentheid, wat by Mongena Game Lodge in die Dinokeng-natuurreservaat aangebied is, is Elzabeth van der Bijl, eienaar van Fynbos, en Alita du Plessis, eienaar van Purple Carrot, onderskeidelik as wenners in dié kompetisie aangewys.
Forum Nuus: AfriForum se Teenboeliespan help om meisies te bemagtig
AfriForum se Teenboeliespan het hierdie week as deel van Solidariteit Helpende Hand se #Ek is Wondermeisie-projek verskeie skole in die Oos-Kaap besoek om meisies te bemagtig. Meisies is onder meer oor selfverdediging touwys gemaak en oor die wapenrusting van God geleer. "Vir AfriForum se Teenboelie-span is dit belangrik om veligheid in skole te bevorder, want veilige skole sorg vir veilige gemeenskappe," sê Leandie Bräsler, AfriForum se bestuurder vir jeugleierskap.
Forum Nuus: privaatvervolgingseenheid verwelkom skuldigbevinding van ouers wat baba mishandel
Danksy die ingryping van AfriForum se privaatvervolgingseenheid is 'n ouerpaar van Pretoria vandag in die Hooggeregshof in Pretoria skuldig bevind op aanklagte van aanranding met die opset om ernstig te beseer en kinderverwaarlosing nadat hulle hul baba sedert die ouderdom van vyf weke in Maart tot Julie 2020 mishandel het.
AfriForum se privaatvervolgingseenheid het ingevolge 'n waaksaamheidsopdrag opgetree in hierdie saak en ook die klaers, twee dokters en 'n maatskaplike werker, bygestaan met die lê van strafregtelike klagtes by die SAPD. Die hof het skokkende getuienis in verband met die aanrandings en verwaarlosing aangehoor. Adv. Phyllis Vorster, aanklaer by die privaatvervolgingseenheid, sê die uitspraak is 'n oorwinning vir hierdie kind en ook vir geregtigheid. Die eenheid is tans by soortgelyke sake betrokke en sal nie skroom nie om stappe te doen om te verseker dat vervolging ingestel word in sake van geweld teen vroue en kinders. Die ouerpaar sal in Desember gevonnis word.
Ons sal self, maar nie alleen nie!
AfriForum se strategie is om te veg en te bou. Ons veg teen bestaande ongeregtighede en bou aan 'n beter toekoms. Die organisasie fokus derhalwe ook op gesamentlike projekte wat interkulturele samewerking bevorder sodat Afrikaners ook veilig, vry en voorspoedig aan die suidpunt van Afrika kan voortbestaan. AfriForum werk op 'n grondslag van wedersydse erkenning en respek en streef daarna om goeie verhoudinge met ander gemeenskappe te hê aangesien Afrikaners se groot uitdaging hul yl verspreiding oor groot gebiede regoor die land is. As ons 'n toekoms wil hê wat konflik vry is, moet ons goeie verhoudinge met ander gemeenskappe handhaaf, sê Barend Uys, hoof van navorsing by AfriForum.
Forum Nuus: AfriForum verduidelik sy planne vir gemeenskappe om dienslewering te versnel
AfriForum se ankerdorpstrategie is daarop gemik om gemeenskappe sterkter te maak gegewe die vinnige agteruitgang en verval in die land en munisipaliteite se onvermoë om dienste te lewer. Die strategie fokus onder meer op die voorsiening van munisipale dienste van gehalte deur 'n selfbestuurmodel. Dienste word gelewer om byvoorbeeld water- en rioolnetwerke weer funksioneel te kry en te hou. Terwyl die dienste gelewer word, word ook gefokus op maniere hoe geld van die staat verhaal kan word wat nie sy verantwoordelikheid nakom nie.
Forum Nuus: AfriForum-kongres: Kom ons versnel op pad na groter selfbestuur
AfriForum se vierde nasionale kongres word die naweek by Buffelspoort gehou. Die boodskap is dat gemeenskappe in die lig van 'n onbevoegde regering, korrupsie, munisipale verval en agteruitgang vinniger planne sal moet maak om meer onafhanklik van die staat te wees. Gemeenskappe moet versnel en beheer van hul eie veiligheid, buurtwagte, kultuur, erfenis en eie instellings neem ten einde vir hulself 'n toekoms te verseker. #KomOnsVersnel #SkepSaamHoop #VegEnBou